RO
C 47/62
Jurnalul Oficial al Uniunii Europene
7.2.2023
Marți, 5 iulie 2022
111.
invită Comisia să coreleze viitoarea strategie în materie de îngrijire cu planul de acțiune european pentru economia socială, sensibilizând cu privire la potențialul economiei sociale de a îmbunătăți condițiile de muncă în sectorul serviciilor de îngrijire, precum și creând oportunități pentru un acces mai bun al femeilor la locuri de muncă de calitate; invită statele membre să investească pentru a dezvolta economia îngrijirii, ținând seama în mod corespunzător de aspectele legate de factorul uman din acest sector; 112. recunoaște și apreciază îngrijirile oferite de societatea civilă și de organizațiile non-profit, cum ar fi ONG-urile, organizațiile de pacienți, organizațiile caritabile și religioase sau alte instituții; 113.
invită statele membre să își formuleze și să își revizuiască politicile de îngrijire în cadrul unui dialog social și civil permanent cu partenerii sociali, experții, ONG-urile societății civile, autoritățile publice la nivel național și european, organizațiile reprezentative ale beneficiarilor de îngrijire și ale îngrijitorilor formali și informali, pentru a sprijini crearea unor soluții eficiente în materie de politici de îngrijire socială care să corespundă nevoilor oamenilor de pe teren; subliniază importanța consultării active a îngrijitorilor și a beneficiarilor de îngrijire, precum și a organizațiilor reprezentative ale acestora, în elaborarea, punerea în aplicare și monitorizarea viitoarei strategii europene în materie de îngrijire; invită Comisia și statele membre să lanseze o discuție privind legătura dintre tehnologie și calitatea îngrijirii; 114.
invită Comisia Europeană să întreprindă cercetări pentru a înțelege mai bine impactul economic și societal al furnizării inadecvate de îngrijiri persoanelor care au nevoie de îngrijire și sprijin și să asigure finanțarea, în special în cadrul viitoarei platforme, a proiectelor de cercetare privind impactul social al bolilor rare, din perspectiva pacienților, precum și a rețelelor la nivelul UE și a proiectelor inovatoare care permit statelor membre să co-creeze și să transfere bune practici și modele inovatoare de îngrijire, acordând, de asemenea, o atenție specială celor mai răspândite boli și boli care cauzează dizabilități, inclusiv bolile reumatice și musculo-scheletice (RMD); 115.
invită Comisia să se asigure că EIGE, Eurofound și alte agenții relevante dispun de resurse adecvate pentru a monitoriza și a analiza dacă și în ce mod politicile aduc îmbunătățirile preconizate în sectorul îngrijirii, inclusiv în ceea ce privește accesul, calitatea, egalitatea de gen, infrastructura și echilibrul dintre viața profesională și cea privată; 116.
solicită o evaluare externă, științifică și etică, a modului în care a fost gestionată pandemia COVID-19 în sectorul îngrijirii, a acțiunilor Uniunii Europene în ansamblul său, dar și a acțiunilor statelor membre, precum și o evaluare a nivelului de pregătire pe care UE îl are în prezent în cazul pandemiilor, și solicită statelor membre și Comisiei să investigheze cauzele proporției mari de infecții și decese cauzate de COVID-19 care au avut loc în serviciile rezidențiale pentru persoanele în vârstă, persoanele cu dizabilități și alte instituții de servicii sociale, precum și dacă drepturile omului și drepturile pacienților au fost neglijate sau încălcate, pentru a trage învățămintele necesare și a preveni repetarea unor astfel de tragedii în crizele viitoare; o o 117.
o
îi încredințează Președintei sarcina de a transmite prezenta rezoluție Consiliului și Comisiei.